open-index/open-wikipedia-markdown huggingface dataset:
Victoriaanse tydperk

200px
**Victoriaanse tydperk**

**1837 tot 1901**

----
**Voorafgegaan deur**  
Georgiaanse tydperk

----

**Opgevolg deur**
Edwardiaanse tydperk

----

**Monarg**
Victoria

----

Die **Victoriaanse tydperk** van die Verenigde Koninkryk van Groot-Brittanje en Ierland was die tydperk van koningin Victoria van die Verenigde Koninkryk se bewind van Junie 1837 tot Januarie 1901. Dit was ’n lang periode van vooruitgang vir die Britse volk. ’n Groot, welopgevoede middelklas het ontstaan danksy profyte van die oorsese gebiede van die Britse Ryk sowel as van nywerheidsontwikkelings tuis.

Die tydperk is voorafgegaan deur die Georgiaanse tydperk en opgevolg deur die Edwardiaanse tydperk. Die laaste helfte van koningin Victoria se tydperk stem rofweg ooreen met die eerste deel van die *Belle Époque* van kontinentale Europa.

Die tydperk word dikwels vereenselwig met lang periodes van vrede, bekend as die *Pax Britannica*, asook ekonomiese, koloniale en industriële versterking wat tydelik onderbreek is deur die Krimoorlog, hoewel Brittanje in dié tyd elke jaar in ’n oorlog gewikkel was. Teen die einde van die eeu het die beleidsrigtings van Nieu-imperialisme gelei tot koloniale konflikte en eindelik die Anglo-Zanzibar-oorlog en die Anglo-Boereoorlog.

Die bevolking van Engeland het in dié tyd feitlik verdubbel van 16,8 miljoen in 1851 tot 30,5 miljoen in 1901. Ierland se bevolking het egter drasties verminder, van 8,2 miljoen in 1841 tot minder as 4,5 miljoen in 1901.
[links|duimnael|Lord Milner-hotel te [Matjiesfontein, in Victoriaanse boustyl]]
## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Victorian era*

## Verdere leesstof 
* Altick, Richard Daniel. *Victorian People and Ideas: A Companion for the Modern Reader of Victorian Literature*. W.W. Norton & Company: 1974. .
* Burton, Antoinette (editor). *Politics and Empire in Victorian Britain: A Reader*. Palgrave Macmillan: 2001. .
* Gay, Peter, *The Bourgeois Experience: Victoria to Freud*, 5 volumes, Oxford University Press, 1984–1989
* Janowski, Diane, *Victorian Pride – Forgotten Songs of America*, 6 volumes, New York History Review Press, 2007–2008.
* Flanders, Judith. *Inside the Victorian Home: A Portrait of Domestic Life in Victorian England*. W.W. Norton & Company: 2004. .
* Mitchell, Sally. *Daily Life in Victorian England*. Greenwood Press: 1996. .
* Wilson, A. N. *The Victorians*. Arrow Books: 2002. 

## Eksterne skakels 
* 1876 Victoriaanse Engeland
* Groot Victoriaanse lewens van *The Times*
* Die Victoriaanse Woordeboek
* The Victorian Web
Botanybaai

**Botanybaai** is 'n baai in Sydney, Nieu-Suid-Wallis in die suidooste van Australië 'n paar kilometer suid van Sydney se sentrale sakekern. Die Cooks-rivier en die Georges-rivier is twee groot vertakkinge wat die baai binnevloei. Twee aanloopbane van Sydney-lughawe is in die baai gebou.

Botanybaai was die plek waar James Cook die baai met sy skip die HMS Endeavour vir die eerste keer op die kontinent van Australië aan wal gegaan het, na hy Nieu-Seeland verken het. Die Britte het later beplan om Botanybaai as 'n strafkolonie te gebruik. Hierdie planne het gelei tot die eerste Europese nedersetting in Australië by Sydney Cove.

## Inboorling geskiedenis 
duimnael|links|Beeld van Sydney geneem deur NASA se RS-satelliet. Botanybaai is die groot inham regs onder.

Argeologiese opgrawings langs die kus van Botanybaai het bewyse gelewer van inboorling nedersetting van meer as 5&nbsp;000 jaar gelede. Die inboorlinge van Sydney het bekend gestaan as die Eora wat onderverdeel is in subgroepe volgens die tale wat hulle gepraat het. Die mense wat tussen die Cooks-rivier en die Georges-rivier gewoon het is die Bidgigal genoem. Op die suidelike kus van die baai is die inboorlinge die Gweagal genoem. Op die noordelike strand het die inboorlinge as die Kameygal bekend gestaan.

## Europese nedersettings 
### James Cook se landing 
duimnael|links|upright|Monument te Botanybaai wat die tweehonderdjarige bestaansjaar gedenk

James Cook se landing was die begin van Brittanje se belangstelling en uiteindelike kolonisering van Australië. Aanvanklik het Cook die naam **Sting Ray Harbour** gebruik. Die naam is ook so op ander kaarte van die tydperk aangeteken.  Cook het later die naam verander na "Botany Bay" vanweë die vele plante wat Joseph Banks en Daniel Solander daar versamel het. Die naam "Botanist Bay" is ook aanvanklik gebruik.

### Aankoms van die Eerste Vloot 
Goewerneur Arthur Phillip het die baai in 1788 binnegevaar met die Eerste Vloot en begin om die strafkolonie daar te beplan. Hulle het egter bevind dat die grond sanderig en onvrugbaar was en nie geskik was vir die stigting van 'n nedersetting wat van landbou afhanklik sou wees nie. Phillip het toe besluit om die kolonie te verskuif na Port Jackson na die noorde. Op 26 Januarie, toe die Eerste Vloot begin het om by die baai uit te vaar, het 'n Franse verkenningsekspedisie onder leiding van Jean-François de La Pérouse Botanybaai binnegevaar. Op 26 Januarie 1788 is die Britse vlag op land gehys. Die goeie voorraad varswater in die gebied het bygedra tot 'n bestendige bevolkingsgroei in die 19de eeu.

## Verwysings 
## Eksterne skakels
Hattingspruit

**Hattingspruit** is 'n steenkoolmynboudorp in die ooste van Suid-Afrika, in die noorde van die provinsie van KwaZulu-Natal. Die dorp is tussen Glencoe en Dannhauser. Die Tom Worthingtondam is nabygeleë. Die R621-streeksroete gaan deur die dorpie.

## Sien ook 
* Lys van dorpe in Suid-Afrika
Anne, Princess Royal

**Anne Elizabeth Alice Louise** (gebore 15 Augustus 1950) is die tweede kind en enigste dogter van koningin Elizabeth en prins Philip. Met haar geboorte was sy die derde aanspraakmaker op die Britse troon, maar sedert 2025 beklee sy die 18de plek. Sy is een van die gewildste lede van die vorstehuis en het sowat 700 koninklike afsprake en openbare optredes per jaar.

Sy is die sewende persoon aan wie die titel "Princess Royal" toegeken is as oudste dogter van 'n Britse monarg en is bekend vir haar liefdadigheidswerk – sy is die beskermpersoon van meer as 200 organisasies. Sy is ook bekend vir haar vermoëns as perderuiter. Sy het talle medaljes gewen en is die enigste lid van die Britse vorstehuis wat al aan die Olimpiese Spele deelgeneem het, in 1976 in Montréal.

Sy is in 1973 met kapt. Mark Phillips getroud, maar is in 1992 van hom geskei en later dieselfde jaar met Timothy Laurence getroud. Sy het twee kinders, Peter en Zara, uit haar vorige huwelik met Phillips.

## Verwysings 
## Skakels 
* Royal.gov.uk – Die Kroonprinses
* BBC News — Eerste huwelik
* BBC News — Geboorte van Peter Phillips
* BBC News — Tweede huwelik
* Die familie van Elizabeth II
Prins Edward, Hertog van Edinburg

**Prins Edward, die Hertog van Edinburg** (Edward Antony Richard Louis; gebore 10 Maart 1964) is die jongste seun van koningin Elizabeth en prins Philip. Met sy geboorte was hy die derde aanspraakmaker op die Britse troon, maar is tans die 15de aanspraakmaker. Hy is op 10 Maart 2023, sy 59ste verjaardag, die Hertog van Edinburg gemaak. Dit is 'n titel wat voorheen aan sy pa, prins Philip, behoort het en van 2021-2022 aan sy broer, koning Charles III. 

duimnael|links|200px|Die wapen van Edward, die Hertog van Edinburg.
Hy het in 1986 ’n BA-graad behaal en het so slegs die vierde lid van die Britse koninklike familie geword wat ’n universiteitsgraad behaal.

Edward was betrokke by die teater en het in die laat 1980's vir twee teatermaatskappye gewerk, onder andere Andrew Lloyd Webber se Really Useful Group, waar hy deel was van produksies soos *Phantom of the Opera*, *Starlight Express* en *Cats*. Hy het daarna betrokke geraak by televisieproduksies, maar is daarvan beskuldig dat hy sy koninklike konneksies gebruik vir persoonlike gewin. Hy het hom daarna toegespits op sy openbare pligte. Hy het in die afgelope paar jaar baie van sy pa se rolle oorgeneem.

Edward is in 1999 getroud met Sophie Rhys-Jones. Hulle het twee kinders, lady Louise Mountbatten-Windsor en James, Graaf van Wessex.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Prince Edward, Duke of Edinburgh*

## Eksterne skakels 
* Royal.uk – Die Hertog van Edinburg
Sophie, Hertogin van Edinburg

**Sophie, die Hertogin van Edinburg** (gebore Sophie Helen Rhys-Jones op 20 Januarie 1965) is die vrou van prins Edward van die Verenigde Koninkryk, die derde oudste seun van koningin Elizabeth en prins Philip. Hulle is in 1999 getroud en Sophie het in die skakelwese gewerk tot in 2002. Sy ondersteun nou haar man in sy koninklike pligte. Die egpaar het twee kinders, lady Louise Mountbatten-Windsor en James, Graaf van Wessex.

## Bronne 
: *Hierdie artikel is merendeels vertaal vanaf die Engelse Wikipedia-artikel :en:Sophie, Duchess of Edinburgh*
Timothy Laurence

thumb|200px|Viseadmiraal Laurence in 2025.

Viseadmiraal **Timothy James Hamilton Laurence** (gebore 1 Maart 1955) is die tweede eggenoot van prinses Anne van die Verenigde Koninkryk. Laurence was van 1986 tot 1989 die stalmeester van koningin Elizabeth.

Hy is in Suid-Londen gebore as die seun van Guy Stewart Laurence en Barbara Alison Laurence (gebore Symons). Hy en prinses Anne is in Desember 1992 in die Kerk van Skotland in Ballater, naby Balmoral-kasteel, getroud. Die Kerk van Skotland laat geskeides toe om weer te trou, anders as die Kerk van Engeland.

Die egpaar woon tans in Buckingham- en Sint James-paleis..

## Verwysings
## Skakels
Andrew Mountbatten-Windsor

**Andrew Mountbatten-Windsor**, die voormalige prins Andrew, Hertog van York (Andrew Albert Christian Edward; gebore 19 Februarie 1960) is die derde kind en tweede oudste seun van koningin Elizabeth en prins Philip. Sy amptelike titel was die Hertog van York. Met sy geboorte was hy die tweede aanspraakmaker op die Britse troon, maar hy is tans agtste. Hy was die eerste kind wat vir ’n heersende monarg gebore is sedert koningin Victoria se jongste kind, prinses Beatrice in 1857.

Mountbatten-Windsor is bekend vir sy militêre diens as 'n vlieënier in die Britse Vloot en sy deelname aan die Falkland-oorlog. Hy was 10 jaar lank die Verenigde Koninkryk se spesiale verteenwoordiger vir internasionale handel en beleggings.

Mountbatten-Windsor is in 1986 met Sarah Ferguson getroud. Hulle het twee kinders, prinses Beatrice en prinses Eugenie. Andrew en Sarah is in 1996 geskei. Hul huwelik en egskeiding het groot belangstelling in die media ontvang.

In 2019 was prins Andrew in 'n skandaal met die Amerikaanse miljardêr-pedofiel Jeffrey Epstein betrokke.

In Oktober 2025, te midde van voortdurende omstredenheid rondom Mountbatten-Windsor se verbintenis met Epstein, het Buckingham-paleis eers aangekondig dat hy sou ophou om sy adellike titels en ridderordes te gebruik; in 'n latere verklaring het dit gesê Charles III sou 'n "formele proses" begin om sy styl, titels en eerbewyse te verwyder, insluitend die Hertogdom van York en sy geboorteregtitel prins. Mountbatten-Windsor het ook 'n formele kennisgewing ontvang om sy tuiste, Royal Lodge, te verlaat. Hierdie proses is op 31 Oktober 2025 voltooi. Nadat hy sy titels verloor het, staan hy as "Andrew Mountbatten-Windsor" bekend.

## Verwysings 
## Notas 
: *Hierdie artikel is merendeels vertaal vanaf die Engelse Wikipedia-artikel :en:Prince Andrew, Duke of York*

## Eksterne skakels 
* Die Hertog van York se amptelike webtuiste
* Royal.gov.uk – Die Hertog van York
Melmoth

**Melmoth** is 'n dorp in die ooste van Suid-Afrika, in die provinsie van KwaZulu-Natal. Die dorp is in 1888 gestig en genoem na Melmoth Osborn. Melmoth is omtrent 200&nbsp;km vanaf Durban. Wattelbome word op groot skaal in die omgewing geplant sodat die bas in 'n fabriek verwerk kan word. Die fabriek is in 1926 gebou. 

## Sien ook 
* Lys van dorpe in Suid-Afrika
* NG gemeente Melmoth

## Verwysings
Mark Phillips

duimnael|Mark Phillips in 1980.

**Mark Anthony Peter Phillips** (gebore 22 September 1948) is ’n voormalige perderuiter en die houer van ’n goue Olimpiese medalje. Hy was getroud met prinses Anne van die Verenigde Koninkryk. Hy is die seun van majoor Peter William Garside Phillips en Anne Patricia Phillips (gebore Tiarks). Hy skryf tans rubrieke vir die tydskrif Horse & Hound.

Hy en prinses Anne is op 14 November 1973 in die Westminster-abdy getroud. Hulle het twee kinders, Peter en Zara. Die egpaar is in 1992 geskei.

In Augustus 1985 het Phillips die pa geword van ’n dogter, Felicity, ná ’n buite-egtelike verhouding met ’n Nieu-Seelandse kunsonderwyseres, Heather Tonkin. In ’n vaderskapeis in 1991 is met ’n DNS-toets bewys dat Phillips wel die pa is.

Op 1 Februarie 1997 is hy getroud met Sandy Pflueger, ook ’n ruiter, en die egpaar het ’n dogter, Stephanie.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Mark Phillips*
Luzon

**Luzon** (Engels: ; Spaans: *Luzón*; Tagalog: [luˈson]), die wêreld se 15de grootste eiland, beslaan 'n oppervlakte van 109&nbsp;965&nbsp;km² en word begrens deur die Suid-Chinese See in die weste en die Filippynse See in die ooste. Luzon is die grootste, mees bevolkte en mees noordelike van die Filippynse eilande. Dit is ten noorde van die Visayas, oos van Indo-China, in die suidooste van die Volksrepubliek China en in die suide van die Republiek China op Taiwan geleë. Luzon vorm saam met Mindanao en die Visayas die eilandnasie Filippyne.

[duimnael|links|[Nasa-satellietbeeld van Luzon]]
duimnael|links|Kaart van Luzon
Luzon is met 'n bevolking van meer as 53 miljoen die vierde meesbevolkte eiland in die wêreld ná Java, Honsjoe en Groot-Brittanje, asook die belangrikste eiland van die Filippyne. In Luzon se suidweste is Manila, die Filippynse hoofstad, en Quezon Stad, die Filippyne se grootste stad, geleë.

Die term Luzon verwys ook na die argipel in die noorde van die Filippyne, wat die gelyknamige hoofeiland, die Batanes- en Babuyan-eilande in die noorde, die Polillo-eilande in die ooste en die afgeleë eilande Catanduanes, Marinduque, Masbate, Romblon, Mindoro en Palawan in die suide insluit.

## Etimologie 
Die benaming *Luzon* is glo afgelei van die Tagalog-woord *lusong*, 'n groot houtstamper wat vir die stamp van rys gebruik is.

Die ou naam van dié eiland tydens die Spaanse Ryk was *Nueva Castilla*, letterlik "Nieu-Kastilië", genoem ná die Middeleeuse Koninkryk Kastilië in Spanje.

## Voorgeskiedenis 
Die eiland het waarskynlik reeds 700&nbsp;000 jaar gelede 'n bevolking gehad. Dit is nie bekend watter soort mense dit was nie, maar *Homo erectus* is 'n goeie kandidaat.

## Verwysings 
## Eksterne skakels 
*
MyBroadband

**MyBroadband** of **MyADSL** is 'n webwerf wat rondom 'n internetforum gebaseer is en wat Suid-Afrikaanse internetgebruikers van 'n platform voorsien vir inligting rakende breëbandinternetdienste in die land. Sedert 2003 het die webwerf 'n noemenswaardige bron van inligting oor verskeie rekenaarsake met betrekking tot die internet en sy verskeie doeleindes, wat van rekenaarspel tot SoIP en meer strek. MyADSL het meer as 45&nbsp;000 gebruikers, wat 'n belangrike prestasie is wanneer in ag geneem word dat daar slegs 400&nbsp;000 ADSL-rekeninghouers in Suid-Afrika is, uit 'n totale bevolking van 47&nbsp;miljoen. MyBroadband is hoofsaaklik 'n nuuswerf wat IT- en internetverwante nuus (sowel plaaslik as internasionaal) deel. Die forum bied aan gebruikers 'n plek om hul opinies te lug en inligting te deel, asook om met verteenwoordigers van ondernemings in die betrokke bedrywe te kommunikeer.

## Eksterne skakels 
* Amptelike webwerf 
* MyBroadband op Twitter
Konstante Koopkragrekeningkunde

**Konstante Koopkragrekeningkunde** is 'n alternatiewe basiese rekeningkunde model goedgekeur deur die Internasionale Rekeningkundige Standaarde Raad. Rekenmeesters kan KK kies om 'n finansiële kapitaal konsep van belegde koopkrag in plaas van belegde geld toe te pas waaronder hulle finansiële kapitaal behouding in eenhede van konstante koopkrag bereken in plaas van in tradisionele Historiese Koste nominale monetêre eenhede. Dit is eenvoudig net die inflasie-aanpassing van alle konstante reële waarde nie-monetêre items, b.v. uitgereikte kapitaal, wins wat in die maatskappy behou word, ens.

## Sien ook 
* Inflasierekeningkunde
Mooirivier (KwaZulu-Natal)

*Hierdie artikel handel oor die dorp in KwaZulu-Natal. Vir die rivier met dieselfde naam, sien Mooirivier (Tugela-sytak)*

**Mooirivier** (Engels: *Mooi River*) is 'n dorp en rivier in die ooste van Suid-Afrika, in die provinsie KwaZulu-Natal, tussen Howick en Estcourt.

## Geskiedenis 
duimnael|links|St John's Anglican Church in Weston, Mooirivier, dateer van 1872
Die dorp lê langs die rivier met dieselfde naam en is 1921 gestig en het in 1959 munisipale status verkry. Die oorspronklike plaas het dieselfde naam gedra en was die eiendom van JN Boshoff wat in 1855 president van die Oranje-Vrystaat geword het.

## Distrik 
Die distrik is 1 523&nbsp;km2 groot en is by uitstek veewêreld. Die meeste strome in die omgewing bied uitstekende forelhengel-geleenthede. Daar is ook 'n waterval van 80&nbsp;m hoog in die Mooirivier ongeveer 25&nbsp;km noordoos van die dorp.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. 1995. B.P.J. Erasmus. 

## Verwysings
Anna van Groot-Brittanje

**Anna** (Engels: **Anne**; 6 Februarie 1665 – 1 Augustus 1714) het op 8 Maart 1702 koningin van Engeland, Ierland en Skotland geword. Sy het haar swaer, Willem III van Engeland en II van Skotland opgevolg. Haar Katolieke pa, Jakobus II en VII, het geabdikeer en haar swaer en suster het toe mede-monarge geword as Willem III & II en Maria II, die enigste so ’n geval in die geskiedenis van Brittanje. Ná Maria se dood in 1694 het Willem alleen regeer tot sy dood in 1702.

Op 1 Mei 1707 is Engeland en Skotland verenig as ’n enkele staat, die Koninkryk van Groot-Brittanje. Anna het die nuwe land se eerste monarg geword terwyl sy steeds afsonderlik koningin van Ierland was. Sy het ook die titel koningin van Frankryk gehad. Anna het 12 jaar geregeer tot haar dood in Augustus 1714.

Anna se lewe was vol krisisse, persoonlik sowel as weens haar bewind. Teen 1700 was sy minstens 17 keer swanger; daarvan het sy 11 keer óf ’n miskraam gehad óf die kind is doodgebore. Van die oorblywende ses kinders is drie op hul geboortedag dood en twee voor hulle twee jaar oud was. Haar enigste seun wat ouer geword het, William, Hertog van Gloucester, is op 29 Julie 1700 op 11-jarige leeftyd dood.

## Kinders 
## Verwysings 
## Bronne 
* 
* 
* 
* 
* 
* Waller, Maureen (2006). *Sovereign Ladies: Sex, Sacrifice, and Power. The Six Reigning Queens of England*. New York: St. Martin's Press. .
* 

## Skakels
Scottburgh

**Scottburgh** is 'n kusdorpie in die ooste van Suid-Afrika, in die provinsie KwaZulu-Natal. Die dorp lê 58&nbsp;km suid van Durban aan die Indiese Oseaan en het volgens die 2011-sensus 'n bevolking van 11&nbsp;403 gehad. Die dorp is een van die gewildste vakansieoorde aan die suidkus van KwaZulu-Natal.

## Geskiedenis 
Scottburgh is in 1860 opgemeet as die eerste nedersetting suid van Durban, en is vernoem na John Scott, 'n goewerneur van Natal. Dit het in 1945 'n dorp geword en in 1964 is munisipale status verkry. Die spoorlyn vanaf Durban het die dorp teen die einde van die 19de eeu bereik.

## Sien ook 
* Lys van dorpe in Suid-Afrika

## Verwysings 
## Bronne 
* 
*
Geslote klinker

'n **Geslote klinker** is 'n tipe klinkerklank wat in baie gesproke tale gebruik word. Die bepalende eienskap van 'n geslote klinker is dat die tong so an as moontlik aan die verhemelte geplaas word sonder om 'n versperring te veroorsaak wat die klank in 'n konsonant sou omskep. 

Die term word deur die International Fonetika Assosiasie voorgeskryf. Geslote klinkers word ook baie keer **hoë klinkers** genoem aangesien die tong tydens uitspraak hoog in die mond geplaas word.

Die ses geslote klinkers wat in die Internasionale Fonetiese Alfabet geïdentifiseer word is:

* ongeronde geslote voorklinker []
* geronde geslote voorklinker []
* ongeronde geslote sentraalklinker []
* geronde geslote sentraalklinker []
* ongeronde geslote agterklinker []
* geronde geslote agterklinker []

In die konteks van die fonologie van enige spesifieke taal kan 'n *hoë klinker* enige klinker wees wat meer geslote is as 'n middel klinker. Dit wil sê, geslote-middel klinkers, naby-geslote-middel klinkers, en geslote klinkers kan almal as hoë klinkers beskou word.

## Verwysings
Ongeronde halfoop voorklinker

Die **Ongeronde halfoop voorklinker** is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is  <>, en die ekwivalente X-SAMPA simbool is E.

## Eienskappe 
* Die klinkerhoogte is middel, wat beteken dat die tong halfpad tussen die oop klinker- en geslote klinker posisies is.
* Die klinkerposisie is voor, wat beteken dat die tong so ver vorentoe as moontlik in die mond geposisioneer word sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word.
* Die ronding is ongerond, wat beteken dat die lippe nie gerond word nie

### Voorkoms 
## Verwysings
KwaDukuza

**KwaDukuza** is 'n dorp in die ooste van Suid-Afrika, in KwaZulu-Natal. Die naam van die dorp was voorheen **Stanger**, maar is in 2006 amptelik gewysig na KwaDukuza.

## Geskiedenis 
[duimnael|links|Standbeeld van [Albert Luthuli in KwaDukuza]]
Die huidige dorp is in 1873 gestig en vernoem na William Stanger, die eerste landmeter-generaal van Natal.

## Zoeloegeskiedenis 
Die dorp speel 'n belangrike rol in die Zoeloes se geskiedenis. Shaka, die groot krygerkoning het twee koninklike krale gebou het wat albei kwaBulawayo (*die plek van die een wat vervolg is*) genoem was. Hy het ook 'n hoofstad hier gebou wat hy kwaDukuza (*plek van die verlorene*) genoem het. Daar was ongeveer 2 000 tradisionele hutte in die hoofstad. Shaka is op 22 September 1828 vermoor deur sy twee halfbroers, Mhlangane en Dingane. Hy is hier begrawe en in 1932 het die Zoeloes 'n gedenkteken vir hom opgerig. Die Zoeloes vier jaarliks op 24 September Shakadag.

## Distrik 
Die dorp is 'n kommersiële sentrum vir een van die grootste suikerplantasies in die land.

## Susterstede 
*  Swakopmund, Namibië, sedert 2013.

## Sien ook 
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995.
Suid-Afrikaanse algemene verkiesing van 1999

**Wetgewende verkiesings** is gehou in Suid-Afrika op Woensdag, 2 Junie 1999. Die African National Congress (ANC), wat aan die bewind is sedert die einde van die apartheidstelsel in 1994, is herverkies met 'n vergrote meerderheid.

[duimnael|links|upright|[Thabo Mbeki, tweede President van Suid-Afrika]]
Hierdie was die tweede vrye verkiesings wat sedert die einde van die apartheidsera gehou is. Die Nasionale Vergadering van Suid-Afrika bestaan uit 400 lede, verkies volgens proporsionele verteenwoordiging. Tweehonderd lede word vanuit nasionale partylyste verkies, en die ander 200 vanuit partylyste van elk van die nege provinsies. Die President van Suid-Afrika word gekies deur die Nasionale Vergadering ná elke verkiesing.

Die ANC, wat aan bewind is sedert 1994, het 66,35% van stemme op die nasionale stembrief gekry.

Die nuwe hoofopposisieparty was die Demokratiese Alliansie, heel moontlik van vorige ondersteuners van die Nuwe Nasionale Party. Die NNP het meeste van hul ondersteuning verloor, en het van 20,4% in 1994, na 6,9% in 1999 geval. Die Inkatha-Vryheidsparty het ook grond verloor.

## Uitslag 
[duimnael|Setels in die [Nasionale Vergadering van Suid-Afrika na die 1999-verkiesing

]]

## Sien ook 
* Kabinet van Thabo Mbeki

## Eksterne skakels 
* Amptelike IEC-verkiesingsuitslae
* Suid-Afrikaanse algemene verkiesing, 1999 op electionresources.org
Louwsburg

**Louwsburg** (Zoeloe: *Ngotshe*) is 'n dorp in die ooste van Suid-Afrika, in die noordooste van die provinsie KwaZulu-Natal.

## Geskiedenis 
Die dorp is in 1920 geproklameer en vernoem na David Louw.

## Omgewing 
Die grootste ekonomiese aktiwiteite bestaan uit bees- en mielieboerdery. Die Ithala-wildreservaat van 29 653 ha is naby die dorp geleë.

## Galery 

lêer:Avenuestraat, Louwsburg.jpg|Avenuestraat
lêer:Ned Geref Kerkgebou, a, Louwsburg.jpg|Die NG kerkgebou
lêer:Ngotshe Mountain (31592996094).jpg|Louwsburgberg uit Ithala-wildtuin gesien

## Sien ook 
* Ithala-wildreservaat
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika. Eric Rosenthal. 1967
Port Shepstone

**Port Shepstone** is 'n hoofdorp in die ooste van Suid-Afrika, in die suide van die provinsie van KwaZulu-Natal. Die dorp is 120&nbsp;km suid van Durban. Die N2 nasionale pad wat vanaf Kaapstad kuslangs loop, gaan deur die dorp. Dit is ook die begin/eindpunt van die R61-provinsiale roete wat deur die Oos-Kaap na Beaufort-Wes strek.

## Geskiedenis 
[duimnael|links|140px|Die [Port Shepstonevuurtoring.]]

Die dorp is in 1867 by die mond van die Mzimkulurivier (beteken:*groot tuiste van alle riviere*) gestig en na sir Theophilus Shepstone, sekretaris van naturellesake in Natal, vernoem. Munisipale status is in 1934 toegeken. Die oorspronklike nedersetting het ontstaan nadat marmer aan albei oewers naby die monding van die rivier ontdek was. Teen 1901 het die spoorlyn vanaf Durban die dorp bereik.

## Hedendaags 
### Regering 
Port Shepstone is die setel van die Ugu-distriksmunisipaliteit en ook die Ray Nkonyeni Plaaslike Munisipaliteit, wat beteken dat die meeste staatsdepartemente kantore hier het.

### Landbou 
Belangrike produkte wat in die omgewing verbou word is subtropiese vrugte soos piesangs, lietsjies, papajas en avokadopere asook suiker, wattelbas, sisal en hout. Die distrik is 1 328&nbsp;km2 groot.

## Boorling van Port Shepstone 
Burry Stander (1987-2013), in lewe 'n Suid-Afrikaanse bergfietsryer.

## Sien ook 
* Gereformeerde kerk Suidkus
* Lys van dorpe in Suid-Afrika

## Bronne 
* Op Pad in Suid-Afrika. 1995. B.P.J. Erasmus. 

## Verwysings
Tongaat

**Tongaat** is 'n dorp in die ooste van Suid-Afrika, in die provinsie van KwaZulu-Natal. Die dorp is 37&nbsp;km noord van Durban en 28&nbsp;km suid van KwaDukuza (Stanger).

## Geskiedenis 
Die dorpsgebied is in 1945 geproklameer.

## Distrik 
Die bevolking is hoofsaaklik van Indiërafkoms. Een van die grootste suikermaatskappye in die land het sy hoofkwartier in Tongaat.

## Sien ook 
* Lys van dorpe in Suid-Afrika

## Verwysings 
## Eksterne skakels
Bier

[duimnael|*Baltas*-bier van die [Litaue|Litause *Švyturys*-brouery]]
duimnael|Verskillende soorte bier
duimnael|400px|Jaarlikse bierverbruik per kapita in 2009

**Bier** is die wêreld se oudste alkoholiese drankie en die derde gewildste drankie na water en tee. Dit word geproduseer deur die brou en gisting van stysel, hoofsaaklik vanaf graangewasse. Die algemeenste graan wat gebruik word is gars, alhoewel koring, mielies en rys ook in baie gebiede gebruik word. Baie biere word met hops gegeur, wat die drankie sy bitter smaak gee en ook as 'n natuurlike preserveermiddel dien. Ander geurmiddels soos kruie en vrugte word ook soms bygevoeg. Alkoholiese drankies wat gedistilleer word na die gisting, of drankies afkomstig van die gisting van bronne anders as stysel (soos druiwe of heuning), word nie as bier geklassifiseer nie.

Bier het oor die algemeen 'n alkoholinhoud van 4% tot 6%, alhoewel biersoorte met 'n alkoholinhoud tussen 1% en 20% aangetref word.

## Biersoorte 
Alle biere word in die drie hoofsoorte verdeel:
* Tradisionele bier – wat nie van hops gebruik maak nie, en ongefilterd is – die gis bly deel van die bier.
* Aal – tydens fermentasie dryf die gis bo die bier. Oorspronklik het ale nie hops gebruik nie.
* Lager – tydens fermentasie dryf die gis aan die onderkant van die fermentasie houers

### Tradisionele bier 
Tradisionele biere is reeds in die tyd van die piramides omskryf, maar is lank voor dit in huise dwarsoor Afrika en die wêreld gebrou.

Die bier word gemaak van sorghummout of milletmout, en gewoonlik ander ongemoute grane soos mielies. Die voordeel van hops was toenderjare nog nie ontdek nie, en is dus histories nie gebruik nie.

Umqombothi is 'n goeie voorbeeld van dié soort bier.

### Aal 
Ale is gebrou voordat die brouers instrumentasie gehad het om die proses fyn te beheer, as gevolg daarvan is daar verskeie effekte op die finale produk, soos donker kleur en vrugtesmake. Ale verskil van tradisionele biere deurdat die stysel heeltemal omgesit is na suikers en dus is die bier gewoonlik helderder.

Die gis wat vir fermentasie gebruik word, fermenteer teen temperature van 18&nbsp;°C tot 20&nbsp;°C. Aalgis beweeg tydens fermentasie na die bokant van die fermentasiehouer en kan in die eerste 2-3 van bo afgeskep word om weer in 'n nuwe brousel gebruik te word.

Aan die einde van fermentasie daal die gis na onder en vorm 'n sigbare gislaag.  Hierdie gis kan ook herwin word en in 'n daaropvolgende brousel gesit word.

As gevolg van die hoër temperature van gisting word meer esters gevorm, dit veroorsaak dat ale meer van 'n vrugtesmaak het.

Alhoewel die meeste ale in Brittanje en België voorkom, is daar ook Duitse ale soos Altbier.

### Lager 
Lagerbiere het met die industriële revolusie en die ontwikkeling van prosesbeheer uit die aal-bierstyle ontwikkel. Die eerste goudgekleurde biere is in 1842 deur Josef Groll in die stad Pilsen in die Tsjeggiese Republiek gebrou.

Die bier maak gebruik van minder gemodifiseerde garsmout om dit die ligte kleur te gee. Gisting vind teen laer temperature plaas om minder esters te laat vorm.

## Verwysings 
## Eksterne skakels 
*
Mount Frere

**Mount Frere** is 'n dorp in Suid-Afrika, in die ooste van die provinsie van die Oos-Kaap. Die dorp is 100&nbsp;km noordoos van Mthatha (Umtata). Die N2 nasionale pad gaan deur die dorp.

## Geskiedenis 
Mount Frere is amptelik in 1876 na sir Bartle Frere genoem.

## Omgewing 
Die Bhaca Xhosa-stam woon in die omgewing. Hulle naam vir die dorp is kwaBhaca (plek van die Bhaca). Die distrik is 1 800&nbsp;km² groot. Die oorblywende woud bestaan uit geelhout en stinkhout.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Eksterne skakels
Beaufortskaal

Die **Beaufortskaal** is ’n empiriese maatreël wat windspoed in verband bring met waargenome toestande op see of land.

## Moderne skaal 
## Verwysings
Stutterheim

**Stutterheim** is 'n dorp in Suid-Afrika, in die provinsie van die Oos-Kaap.

## Geskiedenis 
Dit is gestig in 1858 en vernoem na generaalmajoor baron Richard von Stutterheim (1815-1871), bevelvoerder van die Duitse Legioen tydens die Krimoorlog en leier van die 2&nbsp;400 mans, vroue en kinders wat hulle na die oorlog omstreeks 1857 in die Oos-Kaap kom vestig het. Hulle het grond en geldelike hulp van die Britse regering ontvang as blyk van waardering vir die vrywilligers se hulp tydens die oorlog.

## Distrik 
Die distrik is 1&nbsp;600&nbsp;km² groot. Daar is groot denne- en wattelplantasies in die distrik, wat floreer as gevolg van die jaarlikse reënval van 500&nbsp;mm tot 900&nbsp;mm. Ander belangrike produkte is wol, beesvleis, sitrusvrugte en suiwel. Die beroemde Dõhne-merino is by die Landbounavorsinginstituut Döhne ongeveer 8&nbsp;km van die dorp ontwikkel. Die graf van Sandile &ndash; nou 'n nasionale monument &ndash; hoofman van die Ngqika Xhosas is by Mount Kemp, suidwes van Stutterheim.

## Sien ook 
* NG gemeente Stutterheim
* Lys van dorpe in Suid-Afrika
* Duitse Setlaarsmonument

## Verwysings 
## Bronne 
* Stutterheim webwerf by www.amahlathi.co.za (URL besoek op 22 Maart 2009).
* Op Pad in Suid-Afrika. B.P.J. Erasmus. 1995. 

## Eksterne skakels
Littel

**Littel** is 'n familie in Nederland.

## Geskiedenis 
Thomas Littel, uit Groot-Brittanje, was die eerste persoon in die familie. Hy is in 1595 getroud met Lijsbeth Pieters in Schoonhoven.

## Eksterne skakels 
* FamilieLittel.nl (Nederlands)
Wildau

**Wildau** is 'n stad in die distrik Dahme-Spreewald van die Duitse deelstaat Brandenburg met 'n oppervlakte van 9,09 vierkante kilometer en 'n bevolking van 9&nbsp;924 (soos op 30 November 2012). Die huidige stad behels die historiese dorpskern Hoherlehme en die nuwe stadskern van Wildau. Op 1 April 2013 het Wildau amptelik 'n stad geword.

Wildau staan veral bekend vir sy *Technische Fachhochschule* (Tegnikon), die werkerskwartier *Schwartzkopffsiedlung* wat tot nasionale monument verklaar is, die winkelsentrum A10-Center digby die snelweg A10 (een van die grootstes in die metropolitaanse gebied van Berlyn) en sy voormalige swaar nywerheid.

## Geografie 
duimnael|links|Die ligging van Wildau
Wildau is naby die suidoostelike stadsrand van Berlyn teen die helling van die Teltow-plato geleë. Die stad word in die ooste deur die Dahme-rivier begrens wat sy naam aan die hele streek verleen het en naby die Berlynse stadsdeel Köpenick in die Spree-rivier uitmond.

Die huidige stad behels twee kerne - die historiese dorpskern van Hoherlehme en die moderne Wildau wat eers in die nywerheidstydperk ontstaan het.

In die suide en ooste grens Wildau aan die voormalige distrikshoofstad Königs Wusterhausen en in die noorde aan die dorp Zeuthen. In die weste word Wildau deur 'n bosryke gebied van die aangrensende dorp Schönefeld geskei.

## Geskiedenis 
duimnael|Die *Schwartzkopffsiedlung*
duimnael|Die *Technische Fachhochschule*
Die sogenaamde Landboek van Karel IV uit die jaar 1375 bevat die eerste geskiedkundige verwysing na die dorp Hoherlehme wat in dié bron onder die Latynse naam *Alta Lomen* gelys word. Die dorp was destyds regstreeks aan die Dahme-rivier geleë. Die eerste menslike nedersettings in die gebied het egter al vroeër ontstaan - die oudste argelogiese vondse dui daarop dat mense hier al in die Steentydperk tussen sowat 2000 en 700 v.C. gewoon het. Die nedersettings in die gebied het voortbestaan tot in die Bronstydperk en die Slawiese periode.

Die huidige stadsnaam Wildau is vir die eerste keer op 22 November 1855 gebruik toe die landgoed Springziegelei die bynaam Wildau gekry het. Met die vestiging van die *Berliner Maschinenbau-Actien-Gesellschaft*, 'n beduidende Berlynse aandelemaatskappy in die masjienboubedryf wat veral lokomotiewe vervaardig het, het in 1897 het die nywerheidstydperk in Wildau begin. Toe 'n tweede belangrike fabriek van die *Maffei-Schwartzkopff-Werke GmbH* in Wildau geopen is, het die stad tot 'n beduidende nywerheidsentrum begin ontwikkel.

## Susterstede 
Wildau het die volgende Susterstede:
*  Taufkirchen, Beiere
*  Rewal, Pole
*  Hückelhoven, Noordryn-Wesfale
*  Salla, Lapland, Finland
*  Lechbruck am See, Beiere

## Verwysings 
## Eksterne skakels 
*  Amptelike webwerf
The Brian Jonestown Massacre

**The Brian Jonestown Massacre** (ook bekend as **BJM**) is 'n musiekgroep wat in 1990 in San Francisco, Kalifornië (VSA) tot stand gekom het met die lede Anton Newcombe, Matt Hollywood, Ricky Maymi, Patrick Straczek, en Travis Threlkel.

Stilistiese ontwikkeling en afwyking is 'n kernelement in die musiek van The Brian Jonestown Massacre. Die album *Methodrone* (1995) benader die Britse shoegazing-genre. ''Their Satanic Majesties' Second Request'' (1996) begin 'n nabootsing van die psychedelia-genre van die sestiger jare weerspieël wat tot vandag toe nog kenmerkend is van die klank van BJM. Midde-Oosterse en Brasiliaanse elemente is ook te bespeur.

## Diskografie 
### Ateljeealbums 
* 1995: *Methodrone*
* 1995: *Spacegirl and Other Favorites*
* 1996: *Take It from the Man!*
* 1996: ''Their Satanic Majesties' Second Request*
* 1996: *Thank God for Mental Illness*
* 1997: *Give It Back!*
* 1998: *Strung Out in Heaven*
* 2001: *Bravery Repetition and Noise*
* 2003: *...And This Is Our Music*
* 2008: *My Bloody Underground*
* 2010: *Who Killed Sgt. Pepper?*
* 2012: *Aufheben*
* 2014: *Revelation*
* 2015: *Musique de Film Imaginé*
* 2015: *Mini Album Thingy Wingy*
* 2016: *Third World Pyramid*
* 2017: *Don't Get Lost*
* 2018: *Something Else*
* 2019: *The Brian Jonestown Massacre''

## Eksterne skakels 
*  Amptelike webwerf
Geronde halfoop voorklinker

Die **Geronde halfoop voorklinker** is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is  [], en die ekwivalente X-SAMPA simbool is `9`. Die IFA simbool œ is 'n ligatuur van die letters o en e. Let daarop dat , 'n klein weergawe van die hoofletter Œ ligatuur, is wat gebruik word vir die geronde oop voorklinker.

## Eienskappe 
* Die klinkerhoogte is middel, wat beteken dat die tong halfpad tussen die oop klinker- en geslote klinker posisies is.
* Die klinkerposisie is voor, wat beteken dat die tong so ver vorentoe as moontlik in die mond geposisioneer word sonder om 'n versperring te veroorsaak wat sou veroorsaak dat dit as 'n konsonant geklassifiseer sou word.
* Die ronding is endolabiaal, wat beteken dat die lippe gerond maar saamgepers is sodat die binneste oppervlak nie ontbloot is nie..

### Voorkoms 
## Bronnelys 
* 
* 
* 
* 
* 
* 
* 

## Verwysings
Elizabeth Bowes-Lyon

**Elizabeth Bowes-Lyon** (Elizabeth Angela Marguerite; 4 Augustus 1900 – 30 Maart 2002) was van 1936 af die gade van koning George VI, tot met sy dood in 1952. Daarna was sy bekend as **koningin Elizabeth die koninginmoeder** om verwarring te voorkom met haar dogter, Elizabeth II. Voor haar man die troon bestyg het, van 1923 tot 1936, was sy bekend as die Hertogin van York.

Elizabeth was ’n afstammeling van koning Robert I van Skotland en koning Hendrik VII van Engeland, maar was volgens die Britse wet ’n burgerlike. Sy het George V se huweliksaanbod twee keer van die hand gewys en was glo huiwerig  om die opofferings te maak om ’n lid van die koninklike familie te word. Ná ’n lang hofmakery het sy hom eindelik die jawoord gegee.

In 1936 het haar man onverwags koning geword toe haar swaer Edward VIII geabdikeer het om te kan trou met sy minnares, Wallis Warfield Simpson, wat twee keer geskei was. As gemalin van die koning het Elizabeth haar man voor die Tweede Wêreldoorlog op diplomatieke reise na Frankryk en Noord-Amerika vergesel. Tydens die oorlog het sy met haar skynbaar onblusbare gees die moreel van die Britse volk verhoog: As ’n propaganda-instrument het Adolf Hitler haar beskryf as "die gevaarlikste vrou in Europa". Ná die oorlog het haar man se gesondheid agteruitgegaan en hy is dood toe sy 51 was.

Sy was nog die volgende 50 jaar gewild terwyl ander lede van die koninklike familie wisselende grade van gewildheid geniet het. Dit was eers ná die dood van haar jongste dogter, prinses Margaret, dat dit gelyk het asof sy agteruitgaan. Sy is sewe weke ná prinses Margaret dood, op 101-jarige ouderdom.

## Wapen 
Sy het drie verskillende wapens gehad, wat almal gewys het dat sy die vrou van die hertog van York of die vrou van die koning was. Nadat sy met die hertog van York getrou het, het haar wapen bestaan ​​uit haar man se wapen aan die heraldiese regterkant van die skild en haar pa se wapen aan die heraldiese linkerkant.

## Verwysings 
## Bronne 
* 
* 
* 
* 
* 
* 
* 

## Eksterne skakels 
* Amptelike herdenkingswebtuiste vir die koningin-moeder
* Remember This – ’n roudig oor die dood van die koningin-moeder deur Andrew Motion, Poet Laureate, by die BBC
* Telegraph.co.uk – Tydlyn van haar lewe 
* Queen Elizabeth The Queen Mother Memorial Project: amptelike webtuiste 
* Herdenkingswebtuiste by FindaGrave

* 15px Hierdie artikel is vertaal uit die Engelse Wikipedia
United Democratic Movement

Die **United Democratic Movement** is 'n politieke party in Suid-Afrika. Die leier is Bantu Holomisa, wat dit saam met Roelf Meyer gestig het en dit is die sesde grootste party in die parlement.

## Verkiesingsresultate 
### Nasionale verkiesings 
### Provinsiale verkiesings 
### Munisipale verkiesings 
## Sien ook 
* Lys van politieke partye in Suid-Afrika

## Verwysings 
## Verdere leesstof 
*  

## Eksterne skakels 
*  Amptelike webwerf
Ennerdale

**Ennerdale** is 'n voormalige sogenaamde Bruin woonbuurt, suidwes van Johannesburg (in Gauteng) en tussen Lenasia en Grasmere geleë, maar volgens die jongste sensus is amper twee derdes van die inwoners Swart.

## Sien ook 
* Lys van dorpe in Suid-Afrika

## Verwysings
The Sims 2

**The Sims 2** is ’n strategie/simulasie-spel van Maxis en is ’n vervolg op die suksesvolle spel The Sims. Die strategie is baie dieselfde as in The Sims: Spelers beheer hul karakters (Sims) in verskeie situasies wat die werklike lewe naboots.

In The Sims 2 is talle vernuwings aangebring: Dit is volledig in 3D, die Sims word in teenstelling met die eerste weergawe ouer en gaan dood, en hulle het lewensdoele, vrese en begeertes wat verskillende gevolge kan hê as dit vervul word. Hulle het ook genetiese kenmerke wat aan hul kinders oorgedra word. Dit is op 14 September 2004 uitgereik.

Die spel was met sy uitreiking dadelik ’n sukses en het (vir daardie tyd) ’n rekordgetal van ’n miljoen kopieë binne die eerste tien dae verkoop. Daar is in 2004 meer as 13 miljoen kopieë verkoop en dit was in dié jaar die beste verkoper onder PR-speletjies, en in April 2008 het die amptelike webtuiste die 100 miljoenste kopie wat verkoop is, gevier.

Verskeie uitbreidings (*expansion packs*) is beskikbaar – die laaste een, *The Sims 2: Mansion & Garden Stuff*, het in November 2008 verskyn.

’n Opvolg, The Sims 3, word in Junie 2009 uitgereik nadat dit aanvanklik vir Februarie 2009 beplan is.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:The Sims 2*

## Eksterne skakel 
* Die amptelike Sims-webtuiste
Inkatha-Vryheidsparty

Die **Inkatha-Vryheidsparty** (**IVP**) is 'n politieke party in Suid-Afrika wat in 1975 gestig is. Die leier is Velenkosini Hlabisa en dit is die vierde grootste party in die parlement. In Augustus 2023 was die party een van die sewe stigterslede van 'n veelpartyhandves.

## Verkiesingsresultate 
### Nasionale verkiesings 
duimnael|Persentasie van stemme vir die IVP in die 2014-verkiesing, volgens kiesafdelings.

### Provinsiale verkiesings 
### Munisipale verkiesings 
duimnael|Persentasie van stemme vir die IVP in die 2009-verkiesing, volgens kiesafdelings.

### KwaZulu-Natal provinsiale verkiesings 
## Sien ook 
* Lys van politieke partye in Suid-Afrika

## Verwysings 
## Eksterne skakels 
*  Amptelike webwerf
The Sims 3

**The Sims 3** is 'n videospeletjie en die vervolg op The Sims 2. Dié derde spel in die Sims-reeks deur Maxis en Electronic Arts is in Junie 2009 vrygestel. 'n Mac-weergawe is saam met die PR-weergawe uitgereik.

In The Sims 3 sal die buurt nie meer opgedeel word in erwe nie, maar die karakters sal vrylik kan rondbeweeg. Al die Sims word ook terselfdertyd ouer, ongeag met watter familie die speler speel. Punte kan verdien word deur klein gebeurtenisse soos tande borsel of groot gebeurtenisse soos troues. Die behoeftes is so aangepas dat die speler eerder op sosiale situasies en verhoudings kan konsentreer as op die behoeftes van die Sims.

Daar is twaalf loopbane in die spel en elke loopbaan het ’n spesifieke gebou in die buurt. Die speler kan dus ’n Sim volg na die gebou waar hy werk, maar kan nie in die gebou ingaan nie.

Sims kan nou geskep word wat heel anders lyk as in The Sims 2. Hulle kan maer of vet wees, kort of lank, en die liggaamsdele kan apart gekies word. Die speler kan ook die velkleur na hartelus verander en hoef nie meer uit net vier kleure te kies nie.

In die vorige spel was daar 20 karaktertrekke; in die nuwe spel is daar 80, soos sleg, humoristies, charismaties, eensaam, onhandig, atleties, hardkoppig, gelukkig, ens.

## Eksterne skakels 
* Amptelike webtuiste

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:De Sims 3*
Suid-Afrikaanse algemene verkiesing van 1994

duimnael|links|Suid-Afrika se nuwe nasionale vlag is op 15 Maart 1994, enkele dae voor die verkiesing, onthul
Die **Suid-Afrikaanse algemene verkiesing van 1994** het tussen 27 April en 29 April 1994 plaasgevind. Dit was die eerste veelrassige algemene verkiesing in Suid-Afrika. Die uitslag was oorweldigend in die guns van die African National Congress van dr. Nelson Mandela en maak 'n einde aan die sogenaamde Apartheidsregering wat sedert 1948 aan bewind was.

## Uitslag 
### Nasionale uitslag 
[duimnael|Setels in die [Nasionale Vergadering van Suid-Afrika na die 1994-verkiesing

]]
[duimnael|upright|[Nelson Mandela, Suid-Afrika se eerste swart President]]

## Sien ook 
* Kabinet van Nelson Mandela

## Eksterne skakels 
* Amptelike IEC-verkiesingsuitslae
* Suid-Afrikaanse algemene verkiesing, 1994 op electionresources.org
De Aar

**De Aar** is die derde grootste nedersetting in die provinsie Noord-Kaap, in die suidweste van Suid-Afrika, met 'n bevolking van omtrent 42,000 mense. Dit is die tweede belangrikste spoorwegkruising in die land, geleë tussen Kaapstad en Kimberley. Die aansluiting was van besondere strategiese belang vir die Britte tydens die Tweede Vryheidsoorlog. Die dorp - wat eers Brounger-aansluiting geheet het - het uit die stasie ontwikkel. 

Die elektrifisering van die spoorlyne tussen Kaapstad en Johannesburg het beteken dat stoomtreine uitgefaseer word en het De Aar se agteruitgang bewerkstellig.

## Distrik 
Die distrik is 3&nbsp;300&nbsp;km2 groot en is bekend vir merino- en saalperdstoeterye.

## Inwoners 
*Morris Hoffman, Jiddisje en Hebreeuse digter en skrywer, het van 1906 en tot sy dood in 1940 op De Aar gewoon en as winkelier gewerk.
*Olive Schreiner, bekende skrywer, het van 1907 tot 1913 op De Aar gewoon. Haar huis is latere jare in 'n restaurant omskep.

## Sien ook 
* NG gemeente De Aar
* Gereformeerde kerk De Aar
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. p. 311. 

## Verwysings 
## Eksterne skakels 
* 'n Webwerf oor De Aar
* Die geskiedenis van De Aar se NG gemeentes.  URL besoek op 26 Julie 2013.
Baiji

Die **Baiji** (*Lipotes vexillifer*) was 'n varswaterdolfyn wat net in die Yangtzerivier in China voorgekom het. In 2008 is verklaar dat dit funksioneel uitgestorwe is. Dit het vir sowat 20 miljoen jaar op aarde bestaan. Die laaste een is in Augustus 2007 gesien.

## Verwysings
United Christian Democratic Party

Die **United Christian Democratic Party** is ’n politieke party in Suid-Afrika. Dit is deur die voormalige president van Bophuthatswana, Lucas Mangope in 1997 gestig, en is vir die eerste vyftien jaar deur hom gelei. Mavis Matladi is as leier op 29 Januarie 2011 verkies maar is in Desember van dieselfde jaar oorlede.  Isaac Sipho Mfundisi is op 7 Januarie 2012 verkies as president van die UCDP.

Die meeste van die party se steun kom uit die Noordwes-provinsie (waar Bophuthatswana geleë was), en het baie min teenwoordigheid elders in Suid-Afrika.  Die UCDP was die grootste opposisieparty teenoor die ANC in Noordwes na die algemene verkiesings in 1999 en 2004, maar in 2009 het hulle teruggesak na die vierde grootste party in die provinsiale wetgewer na die ANC, DA en Cope.

Tydens die 2009 algemene verkiesing het die party 66 086 stemme (0.37% van die nasionale stemme), en twee setels in die parlement gekry.  Dit was egter ’n groot terugslag aangesien die party ongeveer die helfte van sy steun, asook een setel, verloor het sedert die vorige verkiesing.

In die provinsiale verkiesing het die party se steun afgeneem van 8.49% en 3 setels in die Noordwes provinsiale wetgewer, na 5.27% en 2 setels in 2009.  In 2009 het hulle in ses van die ander provinsies minder as 0.1% steun gekry.

Die party se missiestelling lê klem op die behoefte aan Christelike waardes, nie-rassige demokrasie en regeringstoelae vir selfonderhoud.  In 2004 het die party se manifes uitgevaar teen die ANC weens die ANC se beweerde sagte optrede teenoor misdaad, nepotisme en die verwaarlosing van die infrastruktuur in Suid-Afrika.

’n Opname in 2003 deur die Raad vir Geesteswetenskaplike Navorsing (RGN), het gevind dat 85% van die UCDP se kiesers vroulik was.

## Verkiesingsresultate 
### Munisipale verkiesings 
## Sien ook 
* Lys van politieke partye in Suid-Afrika

## Verwysings